CELEX: 32018D0757
Language: bg
Date: 2018-05-14 00:00:00
Title: Решение (ЕС) 2018/757 на Съвета от 14 май 2018 година за денонсиране на Споразумението за партньорство в сектора на рибарството между Европейската общност и Съюза на Коморските острови

24.5.2018   
            
            
               BG
            
            
               Официален вестник на Европейския съюз
            
            
               L 128/13
            
         РЕШЕНИЕ (ЕС) 2018/757 НА СЪВЕТА
   от 14 май 2018 година
   за денонсиране на Споразумението за партньорство в сектора на рибарството между Европейската общност и Съюза на Коморските острови
   СЪВЕТЪТ НА ЕВРОПЕЙСКИЯ СЪЮЗ,
   като взе предвид Договора за функционирането на Европейския съюз, и по-специално член 43 във връзка с член 218, параграф 6, втора алинея, буква а) от него,
   като взе предвид предложението на Европейската комисия,
   като взе предвид одобрението на Европейския парламент (1),
   като има предвид, че:
   
               (1)
            
            
               Регламент (ЕО) № 1563/2006 на Съвета (2) се отнася до сключването на Споразумението за партньорство в сектора на рибарството между Европейската общност и Съюза на Коморските острови.
            
         
               (2)
            
            
               Една от целите на Споразумението за партньорство в сектора на рибарството между ЕС и Коморските острови е да се гарантират ефективността на мерките за опазване и управление на рибните запаси и предотвратяването на незаконния, недеклариран и нерегулиран риболов (наричан по-долу „ННН риболов“).
            
         
               (3)
            
            
               Съгласно член 11 от Споразумението за партньорство в сектора на рибарството между ЕС и Коморските острови то се прилага за период от седем години от датата на влизането му в сила, като може да се подновява за допълнителни седемгодишни периоди, освен ако една от страните не представи предизвестие за прекратяване.
            
         
               (4)
            
            
               Съгласно член 12 от Споразумението за партньорство в сектора на рибарството между ЕС и Коморските острови то може да бъде прекратено от всяка от страните в случай на сериозни обстоятелства, като например неспазване на поетите от тях задължения по отношение на борбата с ННН риболов. За целта е необходимо засегнатата страна да уведоми другата страна за своето намерение да се оттегли от споразумението най-малко шест месеца преди датата на изтичане на първоначалния седемгодишен период или на всеки допълнителен период. С изпращането на това уведомление трябва да започнат консултации между страните.
            
         
               (5)
            
            
               По силата на член 31 от Регламент (ЕО) № 1005/2008 на Съвета (3) („Регламента относно ННН риболов“) Комисията определя третите държави, които смята за несътрудничещи трети държави в борбата с ННН риболов. Дадена трета държава може да бъде определена като несътрудничеща трета държава, ако не изпълнява предвидените в международното право задължения да предприема действия за предотвратяване, възпиране и премахване на ННН риболов като държава на знамето, пристанищна държава, крайбрежна държава или държава на пазара.
            
         
               (6)
            
            
               В съответствие с решение, прието от Комисията на 1 октомври 2015 г. (4), Съюзът на Коморските острови беше уведомен за възможността да бъде определен от Комисията за несътрудничеща трета държава в борбата с ННН риболов въз основа на провежданата от коморските органи политика за плаване под знамето на „удобна регистрация“, доказателствата за незаконни риболовни дейности, извършвани от флота на Коморските острови, недостатъчния или несъществуващия капацитет на националните органи да извършват наблюдение и контрол и остарялата правна рамка на Коморските острови в областта на рибарството.
            
         
               (7)
            
            
               По силата на посоченото решение Комисията започна диалог със Съюза на Коморските острови, който беше проведен в съответствие с процедурните изисквания, определени в член 32 от Регламента относно ННН риболов. Съюзът на Коморските острови не успя да предприеме в разумен срок необходимите коригиращи действия.
            
         
               (8)
            
            
               Тъй като Съюзът на Коморските острови системно не изпълнява своите задължения в съответствие с международното право като държава на знамето, пристанищна държава, крайбрежна държава или държава на пазара и не предприема действия за предотвратяване, възпиране и премахване на ННН риболов, в съответствие с член 31 от Регламента относно ННН риболов Съюзът на Коморските острови беше определен за несътрудничеща трета държава в борбата с ННН риболов с Решение за изпълнение (ЕС) 2017/889 на Комисията (5) След прилагането на тази мярка Съюзът на Коморските острови отново не предприе необходимите коригиращи действия.
            
         
               (9)
            
            
               В съответствие с член 33 от Регламента относно ННН риболов, с Решение за изпълнение (ЕС) 2017/1332 на Съвета (6) Съюзът на Коморските острови беше добавен към списъка на несътрудничещите трети държави, установен с Решение за изпълнение 2014/170/ЕС на Съвета (7).
            
         
               (10)
            
            
               Съгласно член 38, параграф 8 от Регламента относно ННН риболов Комисията трябва да направи предложение за денонсиране на сключеното с несътрудничеща трета държава двустранно споразумение за рибарство или споразумение за партньорство в областта на рибарството, което предвижда прекратяване на споразумението в случай на неспазване на поетите от тази държава ангажименти във връзка с борбата с ННН риболов.
            
         
               (11)
            
            
               Поради изложените съображения е целесъобразно Споразумението за партньорство в сектора на рибарството между Европейската общност и Съюза на Коморските острови да бъде денонсирано.
            
         
               (12)
            
            
               Комисията, от името на Европейския съюз, следва да уведоми Съюза на Коморските острови за това денонсиране.
            
         
               (13)
            
            
               Денонсирането следва да породи действие шест месеца след това уведомяване.
            
         
               (14)
            
            
               Ако обаче Съюзът на Коморските острови бъде заличен от Съвета от списъка на несътрудничещите трети държави съгласно член 33 от Регламента относно ННН риболов преди денонсирането да породи действие, денонсирането следва да бъде оттеглено и Комисията следва незабавно да уведоми Съюза на Коморските острови за оттеглянето,
            
         ПРИЕ НАСТОЯЩОТО РЕШЕНИЕ:
   Член 1
   Споразумението за партньорство в сектора на рибарството между Европейската общност и Съюза на Коморските острови, което влезе в сила на 6 март 2008 г., се денонсира.
   Член 2
   1.   След влизането в сила на настоящото решение Комисията, от името на Европейския съюз, уведомява Съюза на Коморските острови за денонсирането на Споразумението за партньорство в сектора на рибарството между ЕС и Коморските острови.
   2.   Денонсирането поражда действие шест месеца след това уведомяване.
   3.   Ако Съюзът на Коморските острови бъде заличен от Съвета от списъка на несътрудничещите трети държави съгласно член 33 от Регламента относно ННН риболов преди денонсирането да породи действие, денонсирането се оттегля и Комисията незабавно уведомява Съюза на Коморските острови за оттеглянето.
   Член 3
   Настоящото решение влиза в сила в деня след публикуването му в Официален вестник на Европейския съюз.
   
   
      Съставено в Брюксел на 14 май 2018 година.
      
         
            За Съвета
         
         
            Председател
         
         Е. ЗАХАРИЕВА
      
   
   
      (1)  Одобрение от 15 март 2018 г. (все още непубликувано в Официален вестник).
   
      (2)  Регламент (ЕО) № 1563/2006 на Съвета от 5 октомври 2006 г. относно сключването на Споразумението за партньорство в сектора на рибарството между Европейската общност и Съюза Коморски острови (ОВ L 290, 20.10.2006 г., стр. 6).
   
      (3)  Регламент (ЕО) № 1005/2008 на Съвета от 29 септември 2008 г. за създаване на система на Общността за предотвратяване, възпиране и премахване на незаконния, недеклариран и нерегулиран риболов, за изменение на регламенти (ЕИО) № 2847/93, (ЕО) № 1936/2001 и (ЕО) № 601/2004 и за отмяна на регламенти (ЕО) № 1093/94 и (ЕО) № 1447/1999 (ОВ L 286, 29.10.2008 г., стр. 1).
   
      (4)  Решение на Комисията от 1 октомври 2015 г. за уведомяване на трета държава относно възможността да бъде определена за несътрудничеща трета държава в борбата с незаконния, недеклариран и нерегулиран риболов (ОВ C 324, 2.10.2015 г., стр. 6).
   
      (5)  Решение за изпълнение (ЕС) 2017/889 на Комисията от 23 май 2017 г. за определяне на Съюза на Коморските острови за несътрудничеща трета държава в борбата с незаконния, недеклариран и нерегулиран риболов (ОВ L 135, 24.5.2017 г., стр. 35).
   
      (6)  Решение за изпълнение (ЕС) 2017/1332 на Съвета от 11 юли 2017 г. за изменение на Решение за изпълнение 2014/170/ЕС за съставяне на списък на несътрудничещи трети държави в борбата с незаконния, недеклариран и нерегулиран риболов по отношение на Съюза на Коморските острови (ОВ L 185, 18.7.2017 г., стр. 37).
   
      (7)  Решение за изпълнение 2014/170/ЕС на Съвета от 24 март 2014 г. за съставяне на списък на несътрудничещи трети държави в борбата с ННН риболов съгласно Регламент (ЕО) № 1005/2008 за създаване на система на Общността за предотвратяване, възпиране и премахване на незаконния, недеклариран и нерегулиран риболов (ОВ L 91, 27.3.2014 г., стр. 43).